b'\n_START_ARTICLE_\nJurga Anusauskien\xc4\x97\n_START_PARAGRAPH_\nJurga Anusauskien\xc4\x97 (g. 1970\xc2\xa0m. baland\xc5\xbeio 30 d. Vilniuje)\xc2\xa0\xe2\x80\x93 fotomeninink\xc4\x97.\n_START_SECTION_\nBiografija\n_START_PARAGRAPH_\n1987\xc2\xa0m. baig\xc4\x97 \xc4\x8ciurlionio meno mokykl\xc4\x85, smuiko specialyb\xc4\x99. 1990\xe2\x80\x931995\xc2\xa0m. dirbo Seimo nario pad\xc4\x97j\xc4\x97ja. Nuo 1995\xc2\xa0m. savo vyro \xc4\xafmoni\xc5\xb3 darbuotoja (atsakinga u\xc5\xbe rengini\xc5\xb3 organizavim\xc4\x85, reklam\xc4\x85, marketing\xc4\x85, pardavimus). Taip pat dirba kaip muzikos prodiuser\xc4\x97 (globojama atlik\xc4\x97ja\xc2\xa0\xe2\x80\x93 dukra estrados daininink\xc4\x97 Evelina Anusauskait\xc4\x97). Taip pat prodiusuoja savo vyro kuriamus muzikinius klipus, organizuoja tarptautinius, televizinius renginius, parodas._NEWLINE_I\xc5\xa1tek\xc4\x97jusi, turi 3 vaikus.\n_START_SECTION_\nK\xc5\xabryba\n_START_PARAGRAPH_\nFotografuoti prad\xc4\x97jo nuo 2003\xc2\xa0m. Yra apkeliavusi vir\xc5\xa1 60 valstybi\xc5\xb3 ir sukaupusi did\xc5\xbeiul\xc4\xaf fotografij\xc5\xb3 archyv\xc4\x85 \xc4\xafvairiomis temomis, daug nuotrauk\xc5\xb3 buvo atspausdinta daugelyje Lietuvos \xc5\xbeurnal\xc5\xb3. Kartu su savo vyru Ri\xc4\x8dardu Anusausku sureng\xc4\x97 tris foto darb\xc5\xb3 parodas: 2006\xc2\xa0m. Latvijos nacionalin\xc4\x97je akademijoje apie 120 darb\xc5\xb3 (po to visa paroda perkelta \xc4\xaf Lietuvos ambasad\xc4\x85 Latvijoje, kur eksponuojama iki dabar). Tre\xc4\x8dia paroda surengta Vilniaus m. Europos prekybos centro patalpose (eksponuojama per 3 m\xc4\x97n.).'